**GRAD HVAR**, 21450 Hvar, Milana Kukurina 2, OIB: 01250166084, zastupan po gradonačelniku Rikardu Novaku (u daljem tekstu Grad)

i

(Naziv, adresa udruge) OIB:, zastupano po (ime i prezime osobe ovlaštene za zastupanje Korisnika)

(u daljnjem tekstu: Korisnik),

**UGOVOR O FINANCIRANJU UDRUGA**

Koji se sastoji od:

- posebnih uvjeta ugovora

- općih uvjeta ugovora

- obrasca opisa projekta/programa - „OPISNI OBRAZAC“

- obrasca proračuna - „PROR“

**Posebni uvjeti ugovora o financiranju udruga**

*Članak 1.*

Predmet ovog Ugovora je financiranje projekata odnosno programa Korisnika (Naziv) (u daljnjem tekstu: Program/projekt) u području ……………… iz sredstava Proračuna Grada Hvara za 2018. godinu.

*Članak 2.*

Grad će financirati program Korisnika iz članaka 1. ovog Ugovora u 2018. godini u ukupnom iznosu od (iznos) (slovima: ) kuna. Dobivena sredstva se mogu koristiti isključivo za provedbu programa/projekta sukladno uvjetima Javnog natječaja i prema Opisnom obrascu programa/projekta i Obrascu proračuna programa/projekta. Navedena sredstva će se isplatiti iz aktivnosti Proračuna Grada Hvara (navesti broj).

*Članak 3.*

Ovaj ugovor se primjenjuje na proračunsku 2018. godinu.

*Članak 4.*

Sredstva iz članka 2.ovog Ugovora su namjenska te se mogu koristi isključivo za pokrivanje troškova i u iznosima definiranim sukladno Obrascu proračuna koji je dan u natječajnoj dokumentaciji.

Sredstva će se isplaćivati na žiro-račun Udruge (IBAN):

Način isplate sredstava:

50 % odobrenih sredstava isplaćuje se u roku od 30 dana od dana potpisa Ugovora, temeljem zahtjeva za isplatu od strane Korisnika, a sukladno financijskim mogućnostima Grada. Ostatak odobrenih sredstava isplaćuje se temeljem obrazloženih dostavljenih zahtjeva uz priloženu dokumentaciju, u više obroka, uz obavezu dostave izvještaja i priloga za prethodno isplaćenih 50% i za preostala zatražena sredstava. Zahtjev za isplatu zadnjeg obroka mora se predati najkasnije do 30.studenog 2018.godine, a Grad će isplatiti sredstva, temeljem odobrenog zahtjeva za isplatu, najkasnije do 31.prosinca 2018.godine.

*Članak 5.*

Radi kontrole namjenskog trošenja sredstava Korisnik se obvezuje Gradu dostaviti završne Izvještaje o provedbi programa/projekta koji trebaju sadržavati:

1. Opisno izvješće realiziranog programa – obrazac OPIS
2. Financijsko izvješće realiziranog programa – obrazac FIN-IZVJ

Oba se izvještaja predaju najkasnije do 31. siječnja 2019. godine na propisanim obrascima Grada. Izvještaji se dostavljaju u tiskanom obliku poštom ili osobnom dostavom u pisarnicu Grada, ovjereni o strane osobe zadužene za zastupanje Korisnika te pečatirani. Ako Korisnik primi samo 50% odobrenih sredstava dužan je dostaviti izvještaj o utrošku sredstava te priloge ( račune, obračune i sl.) najkasnije uz gore navedene završne izvještaje. Osim navedenih izvještaja Korisnik je obavezan, najkasnije do 1.ožujka 2019.godine, dostaviti obrazac PROR-POT, u tiskanom obliku poštom ili osobnom dostavom u pisarnici Grada, pečatiran i potpisan od strane ovlaštene osobe.

Grad zadržava pravo kontinuiranog praćenja i vrednovanja izvršenja Korisnika iz članka 1. ovog Ugovora, te preispitivanja financija i troškova u bilo koje vrijeme trajanja financiranja, u razdoblju od dvije godine nakon završetka Programa.

*Članak 6.*

Grad će neposrednu kontrolu iz prethodnog članka ovog Ugovora obaviti kroz terenski posjet prostorijama Korisnika, te je o namjeni izvršenja te kontrole dužan obavijestiti Korisnika sedam dana prije planiranog izvršenja kontrole.

*Članak 7.*

Korisnik se obvezuje pravodobno izvijestiti Grad o manjim i većim izmjenama podataka iz Ugovora. Manje izmjene Ugovora mogu biti:

* promjena bankovnog računa Korisnika
* promjena adrese i drugih kontakata Korisnika,
* manje promjene programa koje ne utječu na njegov opseg i ciljeve (npr. manje promjene u vremenskom rasporedu provedbi aktivnosti).

Manje izmjene ne zahtijevaju izradu Dodatka ugovoru.

*Članak 8.*

Korisnik se obvezuje pravodobno izvijestiti Jedinstveni upravni odjel Grada Hvara o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg i vrstu planiranih aktivnosti, izvršenje u ugovorenom roku ili izvršenje u planiranim iznosima proračuna.

Ukoliko Korisnik iz bilo kojeg razloga ne može ostvariti program/projekt za koji je podnio zahtjev, dužan je o tome u pisanom obrazloženje izvijestiti Grad.

*Članak 9.*

Grad zadržava pravo na povrat već doznačenih sredstava u slučaju da utvrdi da su navedena sredstva utrošena suprotno namjeni utvrđenoj ovim Ugovorom.

Ako Grad utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 5. ili ako Gradu ne omogući nadzor nad namjenskim korištenjem sredstava iz članka 5. i 6. daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Grada u roku od 30 dana od dana primitka pisane obavijesti Grada o potrebi vraćanja zaprimljenih sredstava.

O obustavi doznake, odnosno o obvezi povrata već doznačenih novčanih sredstava, Grad će pisanim putem obavijestiti Korisnika.

*Članak 10.*

Ugovorne stane su suglasne da će sve eventualne sporove u vezi s provedbom ovog Ugovora rješavati sporazumno ili postupkom mirenja, a ukoliko to nije moguće nadležan je Općinski sud u Splitu, Stalna služba Stari Grad.

*Članak 11.*

Obrazac opisa projekta/programa i Obrazac proračuna koje je korisnik dostavio prijavljujući se na natječaj, sastavni su dio ovog Ugovora te čine njegove Priloge 2 i 3.

*Članak 12.*

Za sve ostale ugovorne odredbe koje dopunjuju ovaj Ugovor i odnose se na opća pravila i obveze koje se primjenjuju u provedbi Programa vrijede Opći uvjeti ugovora (Prilog 1.) koji će biti objavljeni na mrežnim stranicama Grada.

*Članak 13.*

Ovaj Ugovor je sastavljen u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka ostaju Gradu.

*Članak 14.*

Ugovor stupa na snagu danom potpisa posljednje ugovorne strane.

KLASA:

URBROJ:

Hvar,

Za Grad Hvar: Za Korisnika:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_

*Rikardo Novak, gradonačelnik*